Cormac McCarthy

Charles McCarthy, nado en Providence (Rhode Island) o 20 de xullo de 1933 e finado en Santa Fe (Novo México) o 13 de xuño de 2023, foi un escritor estadounidense, coñecido como Cormac McCarthy.

Traxectoria
Nado en Rhode Island, en 1937 mudouse coa súa familia a Knoxville, onde o seu pai traballaba como avogado para Tennessee Valley Authority.  Ingresou na Universidade de Tennessee (1951-52 e 1957-59) mais non chegou a graduarse. Durante os anos de universidade publicou os seus dous primeiros relatos.

En 1961 casou coa súa compañeira Lee Holleman, coa que tivo un fillo, Cullen. Mentres Lee estaba a coidar do neno, McCarthy pediulle que buscase un traballo para que el se puidese dedicar plenamente á literatura. Consternada coa situación, Lee marchou a Wyoming, onde solicitou o divorcio e conseguiu emprego como mestra.

A primeira novela de McCarthy, The Orchard Keeper, foi publicada por Random House en 1965. Ese verán embarcou no Sylvania para visitar Irlanda e alí coñeceu a Anne DeLisle, que traballaba no barco de cantante e coa que casou en Inglaterra en 1966. Ese mesmo ano recibiu unha bolsa da Rockefeller Foundation que empregou en viaxar polo sur de Europa ata chegar a Eivisa, onde escribiu a súa segunda novela, Outer Dark. Despois regresou aos Estados Unidos e a novela foi publicada en 1968 con boas críticas.

En 1969 o matrimonio mudouse a Louisville, Tennessee, e compraron un pendello que McCarthy restaurou. Alí escribiu Child of God, baseada en sucesos reais, publicada en 1973. En 1976 separouse de Anne e mudouse a El Paso, Texas e en 1979 publicou a súa novela Suttree, que levaba sendo escrita desde había vinte anos.

Cos cartos do MacArthur Fellows Program (1981) escribiu a novela Blood Meridian, publicada en 1985. Unha enquisa a escritores feita en 2006 por The New York Times Magazine para escoller as mellores novelas estadounidenses dos vinte e cinco anos anteriores incluíuna como a terceira, tras Beloved, de Toni Morrison e Underworld, de Don DeLillo. En 1992 recibiu o National Book Award e o National Book Critics Circle Award por All the Pretty Horses. A novela de 2006 A estrada foi recoñecida internacionalmente e gañou o premio Pulitzer.

Celoso da súa intimidade deu a súa primeira entrevista televisiva o 5 de xuño de 2007 no programa The Oprah Winfrey Show, despois de que a súa presentadora Oprah Winfrey escollese a novela A estrada como o libro do seu club de lectura para abril de 2007. En outubro dese ano a revista Time publicou unha conversa entre McCarthy e os irmáns Coen sobre a adaptación da novela No Country for Old Men.

Obra
Novelas
 The Orchard Keeper (1965) ISBN 0-679-72872-4
 Outer Dark (1968) ISBN 0-679-72873-2
 Child of God (1973) ISBN 0-679-72874-0
 Suttree (1979) ISBN 0-679-73632-8
 Blood Meridian (1985) ISBN 0-679-72875-9
 All the Pretty Horses (1992) ISBN 0-679-74439-8
 The Crossing (1994) ISBN 0-679-76084-9
 Cities of the Plain (1998) ISBN 0-679-74719-2
 No Country for Old Men (2005) ISBN 0-375-70667-4
 A estrada (2006) ISBN 0-307-38789-5

Relatos
 Wake for Susan (1959)[The Phoenix, October 1959, pp. 3–6]
 A Drowning Incident (1960)[The Phoenix, March 1960, pp. 3–4]

Guións
 The Gardener's Son (1976) ISBN 0-88001-481-4
 The Sunset Limited (2011)
 The Counselor (2013)Author Cormac McCarthy Sells His First Spec Script THE COUNSELOR

Obras teatrais
 The Stonemason (1995) ISBN 978-0-679-76280-5
 The Sunset Limited (2006) ISBN 0-307-27836-0

Notas

Véxase tamén
Ligazóns externas
 The Cormac McCarthy Society 
  Etnrevista en The New York Times (1992).
 Southwestern Writers Collection en Witliff Collection, Texas State University 
 Science Friday – Connecting Science and Art  – Diálogo entre McCarthy, Werner Herzog e Lawrence Krauss (8 de abril de 2011).

 Cormac McCarthy

Categoría:Escritores en lingua inglesa
Categoría:Escritores dos Estados Unidos de América
Categoría:Nados en Rhode Island
Categoría:Nados en 1933
Categoría:Finados en 2023
Categoría:Estadounidenses de ascendencia irlandesa